Putin spune ca războiul din Ucraina a fost declanșat de Occident: "Este instigatorul direct, vinovatul a ceea ce se întâmplă acum".
Războiul din Ucraina a fost declanșat de "Occidentul colectiv", spune Putin. De asemenea, el este cel "vinovat pentru ceea ce se întamplă astăzi". Conform lui Putin, "Occidentul ar fi trebuit să înțeleagă că a pierdut deja, încă de la începutul operațiunii militare speciale".
Războiul din Ucraina a fost declanșat de "Occidentul colectiv", care este cel "vinovat pentru ceea ce se întamplă astăzi, a declarat, joi, Vladimir Putin, la o întâlnire cu conducerea Dumei de Stat și liderii grupurilor parlamentare, relateaza TASS."Ni se spune că noi am început războiul în Donbas, în Ucraina. Nu, acesta a fost declanșat de același Occident colectiv, organizând și susținând o lovitură de stat armată neconstituțională în Ucraina, în 2014, apoi încurajând și justificând genocidul împotriva locuitorilor din Donbas. Occidentul colectiv este instigatorul direct, vinovatul de ceea ce se întâmplă astăzi", a spus Putin.Președintele rus a adăugat că "dacă același Occident a vrut să provoace un conflict pentru a trece la o nouă etapă în lupta împotriva Rusiei, la o nouă etapă în descurajarea țării noastre, atunci putem spune că, într-o oarecare măsură, a reușit"."Războiul a fost dezlănțuit și au fost introduse sancțiuni. În condiții normale, probabil că acest lucru ar fi fost dificil de făcut", a afirmat liderul de la Kremlin.Conform lui Putin, "Occidentul ar fi trebuit să înțeleagă că a pierdut deja, încă de la începutul operațiunii militare speciale", pentru că "începutul acesteia înseamnă și începutul unei rupturi radicale în ordinea mondială în stil american, acesta este începutul trecerii de la egocentrismul liberal-globalist american la o lume cu adevărat multipolară".